CELEX: 62020TN0142
Language: sk
Date: 2020-02-26 00:00:00
Title: Vec T-142/20: Žaloba podaná 26. februára 2020 – Applia/Komisia

11.5.2020   
            
            
               SK
            
            
               Úradný vestník Európskej únie
            
            
               C 161/52
            
         
      Žaloba podaná 26. februára 2020 – Applia/Komisia
      (Vec T-142/20)
      (2020/C 161/65)
      Jazyk konania: angličtina
      
         Účastníci konania
      
      
         Žalobkyňa: Applia – Home Appliance Europe (Woluwe-Saint-Lambert, Belgicko) (v zastúpení: Y. Desmedt, L. Salernitano a K. Olsthoorn, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil tieto časti napadnutého právneho aktu: (i) článok 1(b) prílohy VI v časti, v ktorej stanovuje, že „tieto hodnoty sa na účely postupu overovania podľa prílohy IX považujú za deklarované hodnoty“; (ii) článok 3 ods. 2(a) prílohy IX v časti, v ktorej stanovuje, že „deklarované hodnoty“ zodpovedajú hodnotám „uvedeným v technickej dokumentácii“; a (iii) článok 3 ods. 2(b) prílohy IX
               
            
                  —
               
               
                  uložil Komisii povinnosť nahradiť trovy tohto konania
               
            
         Dôvody a hlavné tvrdenia
      
      Vo svojej žalobe žalobkyňa navrhuje zrušenie delegovaného nariadenia Komisie (EÚ) 2019/2014. (1)
      
      Na podporu svojej žaloby uvádza dva žalobné návrhy.
      
                  1.
               
               
                  Prvý žalobný dôvod sa zakladá na tom, že napadnutý právny akt porušuje články 3, 12 a 16 rámcového nariadenia (2) a Komisia konala ultra vires, keď zaviedla nekonzistentné požiadavky, pokiaľ ide o technickú dokumentáciu, ktorú musia dodávatelia uviesť v databáze a proces overovania, ktorý môžu uskutočniť orgány dohľadu nad trhom.
               
            
                  2.
               
               
                  Druhý žalobný návrh sa zakladá na tom, že napadnutý právny akt porušuje zásadu právnej istoty a rovnosti zaobchádzania, pretože nevytvára jasný a jednoznačný právny rámec, takže dodávatelia nie sú schopní určiť svoje povinnosti, pokiaľ ide o údaje, ktoré sa majú uviesť v technickej dokumentácii, a prostredníctvom uplatniteľného procesu overovania nie je možné posúdiť presnosť údajov.
               
            
         (1)  Delegované nariadenie Komisie (EÚ) 2019/2014 z 11. marca 2019, ktorým sa dopĺňa nariadenie Európskeho parlamentu a Rady (EÚ) 2017/1369, pokiaľ ide o energetické označovanie práčok a práčok so sušičkou pre domácnosť, a ktorým sa zrušuje delegované nariadenie Komisie (EÚ) č. 1061/2010 a smernica Komisie 96/60/ES (Ú. v. EÚ L 315, 2019, s. 29).
      
         (2)  Nariadenie Európskeho parlamentu a Rady (EÚ) 2017/1369 zo 4. júla 2017, ktorým sa stanovuje rámec pre energetické označovanie a zrušuje smernica 2010/30/EÚ (Ú. v. EÚ L 198, 2017, s. 1).